Diari Oficial de la Generalitat Valenciana


Sumari del DOGV 4808, del 29-07-2004 (2004/7967)

RESOLUCIÓ de 12 de juliol de 2004, de la Direcció General d'Administració Autonòmica, per la qual es determina el procediment d'indemnització als funcionaris de carrera dels grups D i A, sector administració general, als quals fan referència les ordres de la Conselleria de Justícia i Administracions Públiques, de data 16 de setembre de 2003 i 6 d'octubre de 2003.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4808

Data del DOGV
:   29-07-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7967


Data del document
:   12-07-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * funcionari
    * professió administrativa
    * indemnització
    * concurs administratiu
    * administració regional

RESOLUCIÓ de 12 de juliol de 2004, de la Direcció General d'Administració Autonòmica, per la qual es determina el procediment d'indemnització als funcionaris de carrera dels grups D i A, sector administració general, als quals fan referència les ordres de la Conselleria de Justícia i Administracions Públiques, de data 16 de setembre de 2003 i 6 d'octubre de 2003. [2004/M7967]
  
Mitjançant l'Orde de 16 de setembre de 2003, de la Conselleria de Justícia i Administracions Públiques, es va efectuar el nomenament de funcionaris de carrera als qui van superar les proves selectives d'accés al grup D, sector administració general, de les convocatòries 09/1999, 10/1999 i 11/1999 (DOGV 4.595 de 25 de setembre de 2003).
  
Igualment, mitjançant l'Orde de 6 d'octubre de 2003, de la Conselleria de Justícia i Administracions Públiques, es va efectuar el nomenament de funcionaris de carrera als qui van superar les proves selectives d'accés al grup A, sector administració general, de les convocatòries 06/1999, 07/1999 i 08/1999 (DOGV 4611 de 20 d'octubre de 2003).
  
En ambdues disposicions es va reconéixer el dret dels funcionaris nomenats que l'administració els indemnitzara per les remuneracions deixades de percebre des del dia 1 de maig de 2003 fins al 30 de setembre de 2003 per als funcionaris del grup D, i des del dia 19 d'agost de 2003 fins al 31 d'octubre de 2003 per als funcionaris del grup A, amb el mandat a la Direcció General d'Administració Autonòmica de fixar el procediment per a fer efectiva dita indemnització.
  
Amb la finalitat de complir l'esmentada previsió i en exercici de la competència que m'atribuïx l'article 16 del Decret 113/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Per a l'efectiva indemnització de les retribucions deixades de percebre pels funcionaris de carrera dels grups D i A, als quals fa referència les ordres de la Conselleria de Justícia i Administracions Públiques, de data 16 de setembre de 2003 i 6 d'octubre de 2003, abans esmentades, i en els termes que s'hi indiquen, s'haurà de seguir el procediment següent:
  
1) La persona interessada sol·licitarà per escrit el pagament de les retribucions del lloc de treball obtingut en el concurs, no abonades durant el període referenciat i quantificarà l'import que estime que li corresponga percebre. La sol·licitud ha de dirigir-se a la sotssecretaria del departament o a la direcció de l'organisme on haja obtingut la destinació.
  
Amb la sol·licitud haurà d'aportar els documents que acrediten fefaentment que durant el període objecte de la reclamació de les retribucions no percebudes, la persona interessada no ha obtingut ingressos en concepte de salaris o retribucions per treball personal. O bé, en cas d'haver-los percebut, que estos han sigut inferiors als que hauria d'haver cobrat si haguera sigut nomenat funcionari de carrera dins del termini dels sis mesos legalment establit, amb destinació en el mateix lloc obtingut.
  
2) Les reclamacions sol·licitant el pagament de retribucions no percebudes han de ser presentades davant de la sotssecretaria de la conselleria o la direcció de l'organisme on preste els servicis la persona interessada i acompanyarà la documentació acreditativa del dany econòmic sofrit.
  
3) La sotssecretaria del departament o la direcció de l'organisme corresponent a la destinació del reclamant, dictarà la resolució que corresponga; sense perjuí que, per a millor proveir, sol·licite aquells antecedents i informes que estime convenient. El termini màxim per a resoldre i notificar és de sis mesos, a comptar des de l'entrada de la sol·licitud en el registre de l'òrgan competent per a resoldre.
  
Segon
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.
  
València,12 de juliol de 2004.- El director general d'Administració Autonòmica: Enrique de Francisco Enciso.